### Beslutning

Udvalget kunne enstemmigt tiltræde indstillingen i overensstemmelse med Magistratens anbefaling.

 Osvald Nielsen var forhindret i at deltage i udvalgets behandling af sagen.

Tillægsbevilling til udvidelse af fjernvarmeforsyningen til [adresse] Ø på baggrund af indkomne licitationsresultater og forventning om yderligere merudgifter.

### Resumé

vedrørende etablering af energianlæg på [adresse] forudses en merudgift på 24 mio. kr. i forhold til projektets oprindelig anlægsbevilling på 148 mio. kr.

 Den opgjorte merudgift kan henføres til følgende forhold:
 ·        Generelle prisstigninger i byggebranchen
 ·        Disponeringen af bygningen
 ·        Håndtering af forurenet jord
 ·        Byggeriets kompleksitet

 Merudgiften vil for en standardkunde i et én-familiehus på 150 m2 og med et årligt varmeforbrug på 17.500 kWh udgøre en samlet ekstra udgift på ca. 9 kr. inkl. moms i afskrivningsperioden.

### Indstilling

At 1) der godkendes en tillægsbevilling til henholdsvis anlægsbevilling og rådighedsbeløb på i alt 24 mio. kr. til etablering af energianlæg på [adresse], jf. afsnit 7, således at intentioner og ambitionsniveau i den oprindelige anlægsindstilling af den 17. juni 2015 fastholdes.

### Sagens forløb

12-05-2016 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 17-05-2016 Magistraten
Fremsendes til [adresse] med bemærkning, at Magistraten i mødet den 17. maj 2016 anbefaler, at byrådet tiltræder Magistratsafdelingen for Teknik og Miljøs indstilling af 29. april 2016.
 25-05-2016 Aarhus Byråd
Fremsendes til Teknisk Udvalg til behandling i henhold til beslutning i byrådets møde den 25. maj 2016.
 30-05-2016 Teknisk Udvalg
Udvalget kunne enstemmigt tiltræde indstillingen i overensstemmelse med Magistratens anbefaling.

 Osvald Nielsen var forhindret i at deltage i udvalgets behandling af sagen.